7. ΝΟΜΟΘΕΤ. ΔΙΑΤΑΓΜΑ της 14/17 Οκτ. 1925 (ΦΕΚ Α' 307) Περί τροποποιήσεως των Ν.Δ/των της 15 Φεβρ. 1923 και 27 Μαρτ. 1923 περί ελευθέρας Ζώνης Θεσσαλονίκης". Άρθρ.1.-(Τροποποιούνται τα άρθρ. 3, 4, 6 και 13 του Ν.Δ. 15 Φεβρ. 1923). Άρθρ.2.-(Τροποποιούνται τα άρθρ. 3, 4, 6, 7 και 11 του Β.Δ. 27/28 Μαρτ. 1923 περί εκτελέσεως του άρθρ. 14 Ν.Δ. 15 Φεβρ. 1923. Το Β.Δ. τούτο δεν ισχύει ήδη μετά το κατωτ. Ν.Δ. 2551/1953). Άρθρ.3-Η έννοια του Νόμ. 3212/1924 "περί συστάσεως Υπηρεσίας Κρατικών Προμηθειών", ως ούτος ετροποποιήθη δια του αυτού από 30 Ιαν. 1925 Ν.Δ/τος "περί τροποποιήσεως του Νόμ. 3212 κλπ. "είναι ότι εις τας διατάξεις τούτων δεν υπάγεται η Επιτροπεία Ελευθέρας Ζώνης Θεσσαλονίκης. Άρθρ.4.-Επιτρέπεται, ίνα δια Δ/των ρυθμισθώσιν ιδιαιτέρως, όσον αφορά την ελευθέραν ζώνην Θεσσαλονίκης, τα της παραλαβής εμπορευμάτων εκ πλοίων είτε δια φορτηγίδων είτε απ' ευθείας, ως και εν γένει τα της κομιστικής της υπηρεσίας. Άρθρ.5.-Η ισχύς του παρόντος άρχεται από της δια της Εφημερίδος της Κυβερνήσεως δημοσιεύσεώς του. 